વાઇરલ થયેલા આ બન્ને મેસેજ પર પોતાની સ્પષ્ટતા આપતાં ઢોસાની આ રેંકડી ૧૯૯૬થી ચલાવી રહેલા મૂળ આંધ્ર પ્રદેશના વિજય રેડ્ડીએ ‘મિડ-ડે’ને કહ્યું હતું કે ‘મારે ત્યાં ઇન્કમ-ટૅક્સની રેઇડ પડી હતી એ વાત સાચી છે, પરંતુ આ રેઇડમાં અધિકારીઓના હાથમાં કંઈ જ આવ્યું નહોતું. હું સ્લમમાં રહ્યું છું અને મેં લગ્ન કર્યા નથી. હું એકલો છું. મારો સ્ટાફ મારાં બાળકો છે જેમના માટે આજે પણ હું રેંકડી ચલાવી રહ્યો છું. મારી જો એક લાખ રૂપિયાની રોજની આવક હોત તો હું ઠાઠમાઠથી રહેતો હોત. મારી પાસે સારી કાર પણ હોત. આમાંથી મારી પાસે કંઈ જ નથી. મારો બિઝનેસ હું એકલો કરું છું. મારે કોઈ પાર્ટનર નથી. ગઈ કાલે મારા મોટા-મોટા ઘરાકોને રેઇડના મેસેજ મળતાં તેઓ મને મળવા આવ્યા હતા. સૌને મારા પર રેઇડ પડી એનાથી અચરજ થયું છે.’